जम्मू काश्मीर का नाम लेते ही एक बार मन में भय उत्पन्न होता है। आंखों के आगे आतंकवादी घटनाओं के चित्र घूम जाते हैं। किन्तु जम्मू काश्मीर का यह भू-भाग ऐसा है जहां आतंकवाद की छाया तक नहीं पड़ी। अलगाव का यहां नाम-निशान तक नहीं। यहां के गांवों में भारत की रक्षा के लिये जान देने वाले सैनिकों के परिवार तो खूब मिलेंगे लेकिन अलगाव का समर्थक कोई नहीं। इसलिये पर्यटकों के लिये यह क्षेत्र ऐसा सुरक्षित परिवेश उपलब्ध कराता है जहां निर्भय होकर शांति के पल बिताये जा सकते हैं।